
Betegtájékoztató: Információk a beteg számára

Tacrolimus Stada 0,5 mg retard kemény kapszula
Tacrolimus Stada 1 mg retard kemény kapszula
Tacrolimus Stada 3 mg retard kemény kapszula
Tacrolimus Stada 5 mg retard kemény kapszula
takrolimusz

Mielőtt elkezdi szedni ezt a gyógyszert, olvassa el figyelmesen az alábbi betegtájékoztatót, mert az Ön számára fontos információkat tartalmaz.
1. Tartsa meg a betegtájékoztatót, mert a benne szereplő információkra a későbbiekben is szüksége lehet.
1. További kérdéseivel forduljon kezelőorvosához vagy gyógyszerészéhez.
1. Ezt a gyógyszert az orvos kizárólag Önnek írta fel. Ne adja át a készítményt másnak, mert számára ártalmas lehet még abban az esetben is, ha a betegsége tünetei az Önéhez hasonlóak.
1. Ha Önnél bármilyen mellékhatás jelentkezik, tájékoztassa erről kezelőorvosát vagy gyógyszerészét. Ez a betegtájékoztatóban fel nem sorolt bármilyen lehetséges mellékhatásra is vonatkozik. Lásd 4. pont.

A betegtájékoztató tartalma:

1.	Milyen típusú gyógyszer a Tacrolimus Stada és milyen betegségek esetén alkalmazható?
2.	Tudnivalók a Tacrolimus Stada szedése előtt
[bookmark: _Hlk96421412]3.	Hogyan kell szedni a Tacrolimus Stada‑t?
4.	Lehetséges mellékhatások
5.	Hogyan kell a Tacrolimus Stada‑t tárolni?
6.	A csomagolás tartalma és egyéb információk


1.	Milyen típusú gyógyszer a Tacrolimus Stada és milyen betegségek esetén alkalmazható?

A Tacrolimus Stada hatóanyagként takrolimuszt tartalmaz. Ez egy, az immunrendszert gátló (úgynevezett immunszuppresszív) gyógyszer. A szervátültetés (máj, vese) után az immunrendszere megpróbálja majd kilökni az új szervet. A Tacrolimus Stada‑t arra használják, hogy szabályozza szervezete immunválaszát, és segítse szervezetét abban, hogy elfogadja az átültetett szervet.

A Tacrolimus Stada akkor is alkalmazható, ha a beültetett máj, vese, szív vagy más szerv kilökődése megkezdődött, abban az esetben, ha az immunrendszer befolyásolására eddig alkalmazott gyógyszerek nem képesek szabályozni a szervátültetést követő immunválaszt.

A Tacrolimus Stada‑t felnőtteknél alkalmazzák.


2.	Tudnivalók a Tacrolimus Stada szedése előtt

Ne szedje a Tacrolimus Stada-t
· ha allergiás a takrolimuszra vagy a gyógyszer (6. pontban felsorolt) egyéb összetevőjére,
· ha allergiás a szirolimuszra vagy más makrolid antibiotikumra (például eritromicin, klaritromicin, jozamicin).

Figyelmeztetések és óvintézkedések
A takrolimusz azonnali hatóanyagleadású kapszulák és a Tacrolimus Stada is takrolimusz hatóanyagot tartalmaznak. Azonban a Tacrolimus Stada‑t napi egyszer, amíg az azonnali hatóanyagleadású takrolimusz kapszulákat naponta kétszer kell bevenni. Ennek az az oka, hogy a Tacrolimus Stada kapszulából elnyújtottan (hosszabb idő alatt, lassabban) oldódik ki a takrolimusz.
A Tacrolimus Stada és az azonnali hatóanyagleadású takrolimusz kapszulák nem helyettesíthetők egymással.
A Tacrolimus Stada szedése előtt beszéljen kezelőorvosával vagy gyógyszerészével,
· ha olyan gyógyszert szed, amely alább, „Egyéb gyógyszerek és a Tacrolimus Stada” című fejezetben említésre kerül,
· ha májproblémái vannak vagy voltak,
· ha több mint egy napja van hasmenése,
· ha erős hasi fájdalmat érez, akár társulnak hozzá egyéb tünetek (pl. hidegrázás, láz, hányinger vagy hányás), akár nem,
· ha a szíve elektromos aktivitása rendellenes, azaz ún. QT‑szakasz-megnyúlása van,
· ha a legkisebb vérerei károsodtak, ami trombotikus mikroangiopátia/trombotikus trombocitopéniás purpura/hemolítikus urémiás szindróma néven ismert. Tájékoztassa kezelőorvosát, ha lázas, bőr alatti zúzódások (amelyek piros pontokként jelenhetnek meg), megmagyarázhatatlan fáradtság, zavartság, a bőr vagy a szemek besárgulása, csökkent vizelet mennyiség, látásvesztés és görcsrohamok jelentkeznek (lásd 4. pont). Ha a takrolimuszt szirolimusszal vagy everolimusszal együtt szedik, megnőhet ezeknek a tüneteknek a kockázata.

Kérjük, kerülje a gyógynövénykészítmények, így például orbáncfű (Hypericum perforatum) szedését, mert befolyásolhatják a Tacrolimus Stada hatását és az Ön számára szükséges dózisát.
Ha kétségei vannak, kérjük, kérdezze meg kezelőorvosát, mielőtt bármilyen gyógynövénykészítményt elkezdene szedni.

Előfordulhat, hogy kezelőorvosának módosítania kell a Tacrolimus Stada adagját.

Rendszeresen keresse fel kezelőorvosát! A Tacrolimus Stada helyes adagjának meghatározása érdekében előfordulhat, hogy kezelőorvosának időnként vér- és vizeletvizsgálatot, a szív működését ellenőrző vizsgálatot és látásvizsgálatot kell végeztetnie.

A Tacrolimus Stada szedése alatt kerülje a közvetlen nap- és UV- (ultraibolya) sugárzást. Erre azért van szükség, mert az immunrendszert elnyomó gyógyszerek fokozhatják a bőrrák kialakulásának kockázatát. Viseljen megfelelő védőöltözéket és használjon magas faktorszámú naptejet.

A készítmény kezelésére vonatkozó óvintézkedések:
A gyógyszer alkalmazására való előkészület során ügyelni arra, hogy semmilyen takrolimuszt tartalmazó készítmény (injekciós oldat, por vagy granulátum) ne kerüljön belégzésre és ne érintkezzen közvetlenül a test egyik részével sem, például ne kerüljön a bőrre vagy a szemre. Érintkezés esetén mossa le a bőrét, és mossa ki a szemét.

Gyermekek és serdülők
Gyermekeknek és 18 év alatti serdülőknek a Tacrolimus Stada alkalmazása nem javasolt.

Egyéb gyógyszerek és a Tacrolimus Stada
Feltétlenül tájékoztassa kezelőorvosát vagy gyógyszerészét a jelenleg vagy nemrégiben szedett egyéb gyógyszereiről, beleértve a vény nélkül kapható és a gyógynövény-készítményeket is.

A Tacrolimus Stada‑t nem ajánlatos ciklosporinnal (az átültetett szerv kilökődését meggátló másik gyógyszer) együtt szedni!

Ha a transzplantációban jártas szakorvoson kívül más orvost is fel kell keresnie, mondja el neki, hogy takrolimuszt szed. Amennyiben egyéb olyan gyógyszert kell szednie, amely növelheti vagy csökkentheti a takrolimusz vérszintjét, abban az esetben az orvosának konzultálnia kell a transzplantációban jártas szakorvossal.

Egyéb gyógyszerek szedése befolyásolhatja a Tacrolimus Stada vérszintjét, és egyéb gyógyszerek vérszintjét is befolyásolhatja a Tacrolimus Stada szedése, ami miatt a Tacrolimus Stada adagolását meg kell szakítani, esetleg növelni vagy csökkenteni kell az adagját. 

Egyéb gyógyszerek szedése esetén egyes betegeknél a takrolimusz vérszintjének emelkedése figyelhető meg. Ez súlyos mellékhatásokhoz, például veseproblémákhoz, idegrendszeri problémákhoz és szívritmuszavarokhoz vezethet (lásd 4. pont).
Az egyéb gyógyszerek már röviddel az alkalmazásuk megkezdése után is hatással lehetnek a Tacrolimus Stada vérszintjére, ezért az egyéb gyógyszer alkalmazásának az elkezdését követő néhány napon belül, majd a kezelés alatt rendszeresen ellenőrizni kell a Tacrolimus Stada vérszintjét, amíg a más gyógyszerrel végzett kezelés tart. Néhány gyógyszer csökkentheti a takrolimusz vérszintjét, ami t megnövelheti a beültetett szerv kilökődésének a kockázatát. Különösen az alábbi hatóanyag tartalmú gyógyszereket említse meg kezelőorvosának, ha azokat jelenleg szedi vagy nemrégiben szedte:
· különböző fertőzések kezelésére használt gombaellenes gyógyszereket és antibiotikumokat, különösen az úgynevezett makrolid antibiotikumokat, ilyen például a ketokonazol, a flukonazol, az itrakonazol, a pozakonazol, a vorikonazol, a klotrimazol, az izovukonazol, a mikonazol, a kaszpofungin, a telitromicin, az eritromicin, a klaritromicin, a jozamicin, az azitromicin, a rifampicin, a rifabutin, az izoniazid és a flukloxacillin,
· letermovir, a humán citomegalovírus (CMV) okozta betegség megelőzésére alkalmazott gyógyszer,
· a HIV‑fertőzés kezelésére használt HIV‑proteáz-gátlók (pl. ritonavir, nelfinavir, szakvinavir), a hatásfokozó kobicisztát és kombinációs készítményei, vagy a HIV nem nukleozid reverz transzkriptáz inhibitorai (efavirenz, etravirin, nevirapin),
· a Hepatitis C-fertőzések kezelésére használt HCV‑proteáz-gátlók (például telaprevir, boceprevir, és az ombitaszvir/paritaprevir/ritonavir kombináció együtt alkalmazva daszabuvirral vagy nélküle, elbasvir/grazoprevir és glekaprevir/pibrentaszvir),
· nilotinib és imatinib, idelaliszib, ceritinib, krizotinib, apalutamid, enzalutamid vagy mitotán (bizonyos daganatos betegségek kezelésére alkalmazott gyógyszerek),
· mikofenolsav, az immunrendszer gátlására, ezáltal a szervkilökődés megakadályozására használt gyógyszer,
· a gyomorfekély és a savas reflux gyógyszerei (például omeprazol, lanzoprazol vagy cimetidin),
· a hányinger és hányás kezelésére szolgáló hányáscsillapítók (például metoklopramid),
· a gyomorégés kezelésére szolgáló cizaprid vagy a savlekötő (antacid) magnézium-alumínium-hidroxid,
· fogamzásgátló tabletta vagy egyéb hormonkezelés etinilösztradiollal, vagy danazollal végzett hormonkezelés,
· a magas vérnyomás vagy szívbetegség kezelésére használatos gyógyszerek (mint a nifedipin, a nikardipin, a diltiazem és a verapamil),
· szívritmuszavar kezelésére használt antiaritmiás szereket (amiodaron),
· a „sztatinok”‑ként ismert gyógyszerek, melyeket az emelkedett koleszterin- és trigliceridszint kezelésére használnak,
· az epilepszia kezelésére használt karbamazepin, fenitoin és fenobarbitál,
· a fájdalom- és lázcsillapításra használt metamizol,
· a kortikoszteroidok közé tartozó prednizolon és metilprednizolon, melyek a kortikoszteroidok azon csoportjába tartoznak, melyeket gyulladások kezelésére vagy az immunrendszer elnyomására alkalmaznak (például az átültetett szerv kilökődése esetén),
· a depresszió kezelésére szolgáló nefazodon,
· gyógynövénykészítmények, melyek közönséges orbáncfüvet (Hypericum perforatum) vagy Schisandra sphenanthera-kivonatot tartalmaznak,
· kannabidiol (többek között görcsrohamok kezelésére használják).

Mondja el az orvosának, ha hepatitis C-fertőzés elleni kezelést kap. A hepatitis‑C-fertőzés kezelésére alkalmazott gyógyszer módosíthatja a májfunkciót, ami a takrolimusz vérszintjére is hatással lehet. A hepatitis C kezelésére felírt gyógyszertől függően a takrolimusz vérszintje emelkedhet vagy csökkenhet. A hepatitis C elleni kezelés megkezdését követően az orvosának szorosan monitoroznia kell a takrolimusz vérszintjét, és ennek megfelelően kell módosítania a Tacrolimus Stada dózisát.

Mondja el kezelőorvosának, ha ibuprofent (láz-, gyulladás- és fájdalomcsillapításra alkalmazzák), antibiotikumokat (cotrimoxazolt, vankomicint vagy aminoglikozid antibiotikumot, például gentamicint), amfotericin B‑t (gombafertőzések ellen alkalmazzák) vagy vírusellenes szereket (vírusfertőzések ellen alkalmazott szerek pl. aciklovir, ganciklovir, cidofovir, foszkarnet) szed vagy azokat kell szedjen. Ezek a Tacrolimus Stada‑val együtt szedve ronthatják veseműködést vagy idegrendszeri problémákat okozhatnak.

Tájékoztassa kezelőorvosát, ha szirolimuszt vagy everolimuszt szed. Ha a takrolimuszt szirolimusszal vagy everolimusszal együtt adják, megnőhet a trombotikus mikroangiopátia, a trombotikus trombocitopéniás purpura és a hemolítikus urémiás szindróma kialakulásának kockázata (lásd 4. pont).

Kezelőorvosának azt is tudnia kell, ha a Tacrolimus Stada‑val egy időben káliumpótlót vagy – szívelégtelenség, magas vérnyomás és vesebetegség kezelésére alkalmazott – bizonyos vízhajtókat (például amiloridot, triamterent vagy spironolaktont), vagy trimetoprim vagy kotrimoxazol antibiotikumokat (amelyek növelhetik a vér káliumszintjét), láz csillapítására, gyulladáscsökkentésre és fájdalomcsillapításra nem szteroid gyulladáscsökkentő szereket, (NSAID‑ok, mint például ibuprofen), véralvadásgátlókat (antikoagulánsokat) vagy a cukorbetegség kezelésére szájon át bevehető gyógyszert szed.

Ha bármilyen védőoltást kell kapnia, kérjük, előtte tájékoztassa kezelőorvosát.

Az étel és az ital hatása a Tacrolimus Stada‑ra
Kerülje a grépfrút (vagy grépfrútlé) fogyasztását, amíg Tacrolimus Stada-kezelés alatt áll, mivel az befolyásolhatja a gyógyszer vérszintjét!

Terhesség és szoptatás
Ha Ön terhes vagy szoptat, illetve ha fennáll Önnél a terhesség lehetősége vagy gyermeket szeretne, a gyógyszer alkalmazása előtt beszéljen kezelőorvosával vagy gyógyszerészével.

A Tacrolimus Stada átjut az anyatejbe. Ezért amíg ezt a gyógyszert kapja, nem szabad szoptatnia.

A készítmény hatásai a gépjárművezetéshez és a gépek kezeléséhez szükséges képességekre
Ne vezessen gépjárművet és ne használjon semmilyen szerszámot vagy gépet, ha a gyógyszer bevétele után szédül vagy álmosnak érzi magát, illetve nem tiszta a látása. Ezek a hatások gyakoribbak, ha Ön alkoholt is fogyaszt.

A Tacrolimus Stada laktózt tartalmaz
Amennyiben kezelőorvosa korábban már figyelmeztette Önt, hogy bizonyos cukrokra érzékeny, keresse fel orvosát, mielőtt elkezdi szedni ezt a gyógyszert.

A Tacrolimus Stada alluravörös AC‑t (E129) tartalmaz
Ez allergiás reakciókat okozhat.


3.	Hogyan kell szedni a Tacrolimus Stada‑t?

Ezt a gyógyszert mindig a kezelőorvosa által elmondottaknak megfelelően szedje. Amennyiben nem biztos abban, hogyan alkalmazza a gyógyszert, kérdezze meg kezelőorvosát vagy gyógyszerészét. Ezt a gyógyszert kizárólag szervátültetés kezelésében jártas kezelőorvos írhatta fel Önnek.

Amikor kiváltja a gyógyszerét, győződjön meg róla, hogy Ön azt a takrolimusz-készítményt kapta, amit szokott, hacsak az Ön, transzplantációban jártas szakorvosa hozzá nem járult ahhoz, hogy gyógyszerét egy másik takrolimusz-tartalmú gyógyszerre cseréljék. Ezt a gyógyszert naponta egyszer kell bevenni. Ha a gyógyszer külleme nem olyan, mint amilyen lenni szokott, vagy az adagolási utasítások megváltoztak, beszélje meg minél hamarabb kezelőorvosával vagy gyógyszerészével, hogy Ön biztosan a megfelelő gyógyszert kapta‑e.

Az átültetett szerv kilökődésének megakadályozásához szükséges kezdő adagot a kezelőorvos az Ön testtömege alapján fogja kiszámítani. Közvetlenül a transzplantáció után alkalmazott kezdő adagok az átültetett szervtől függően általában a

napi 0,10 – 0,30 mg/testtömegkilogramm

tartományban vannak. Szervkilökődés kezelésére is hasonló adagokat alkalmazhatnak.

Az Ön adagja az Ön általános egészségi állapotától és attól függ, hogy milyen más immunrendszert gátló gyógyszert szed.

Az Ön Tacrolimus Stada-kezelésének megkezdése után kezelőorvosa gyakran fog vérvizsgálatot végezni, hogy meghatározza a megfelelő adagot. Kezelőorvosa később is rendszeresen vérvételre fogja Önt küldeni, hogy meghatározza a helyes dózist, és hogy időről időre beállítsa azt. Kezelőorvosa általában csökkenti az Ön Tacrolimus Stada adagját, ha állapota stabilizálódik. Kezelőorvosa pontosan meg fogja mondani, hány kapszulát kell bevennie.

Önnek mindaddig naponta kell szednie a Tacrolimus Stada‑t, amíg immunrendszerét – a beültetett szerv kilökődésének megelőzése érdekében – el kell nyomni. Rendszeresen keresse fel kezelőorvosát!

A Tacrolimus Stada‑t naponta egyszer, reggel kell szájon át bevenni. A Tacrolimus Stada‑t éhgyomorra vagy étkezés után 2‑3 órával vegye be! A következő étkezéssel várjon legalább 1 órát.
A buborékcsomagolásból kivett gyógyszert rögtön vegye be. A kapszulákat egészben, egy pohár vízzel kell lenyelni. Ne nyelje le a fóliacsomagolásban lévő nedvességmegkötő anyagot.

Ha az előírtnál több Tacrolimus Stada-t vett be
Ha véletlenül túl sok Tacrolimus Stada‑t vett be, azonnal forduljon orvoshoz, vagy keresse fel a legközelebbi kórház sürgősségi osztályát.

Ha elfelejtette bevenni a Tacrolimus Stada-t
Ha elfelejtette reggel bevenni a Tacrolimus Stada kapszulákat, még ugyanaznap a lehető leghamarabb vegye be. Másnap reggel ne vegyen be kétszeres adagot a kihagyott adag pótlására.

Ha idő előtt abbahagyja a Tacrolimus Stada szedését
Ha abbahagyja a Tacrolimus Stada-kezelést, akkor ez fokozhatja az átültetett szerv kilökődésének veszélyét. Ne hagyja abba a kezelést, hacsak nem kezelőorvosa javasolja.

Ha bármilyen további kérdése van a gyógyszer alkalmazásával kapcsolatban, kérdezze meg kezelőorvosát vagy gyógyszerészét.


4.	Lehetséges mellékhatások

Mint minden gyógyszer, így ez a gyógyszer is okozhat mellékhatásokat, amelyek azonban nem mindenkinél jelentkeznek.

A Tacrolimus Stada gyengíti a szervezet védekezőrendszerét (immunrendszerét), ami ezek után nem lesz képes a szokásos hatékonysággal harcolni a fertőzések ellen. Ezért, amíg Tacrolimus Stada‑t szed, hajlamosabb lehet fertőzésekre.
Egyes fertőzések – beleértve a baktériumok, vírusok, gombák, paraziták vagy más kórokozók által okozott fertőzéseket – súlyosak lehetnek vagy halálhoz vezethetnek.
Azonnal tájékoztassa kezelőorvosát, ha fertőzésre utaló jeleket észlel, beleértve az alábbi tüneteket:
· láz, köhögés, torokfájás, gyengeség vagy általános rossz közérzet,
· memóriazavar, gondolkodási nehézségek, járási nehezítettség vagy látásromlás – ezek egy nagyon ritka, súlyos agyi fertőzés következményei lehetnek, ami halálos is lehet (progresszív, multifokális leukoenkefalopátia vagy PML).

Súlyos hatások alakulhatnak ki, köztük allergiás és anafilaxiás reakciók. Jó- és rosszindulatú daganatok keletkezéséről számoltak be takrolimusz-kezelést követően.
Ha bármely alábbi, súlyos mellékhatást észleli, vagy felmerül annak gyanúja, akkor azonnal forduljon orvosához:

Súlyos gyakori mellékhatások (10 beteg közül legfeljebb 1 beteget érinthet):
· gyomor- vagy bélperforáció: hidegrázás, láz, hányinger vagy hányás kíséretében vagy ezek nélkül jelentkező erős hasi fájdalom,
· a beültetett szerv elégtelen működése,
· homályos látás.

Súlyos, nem gyakori mellékhatások (100 beteg közül legfeljebb 1 beteget érinthet):
· trombotikus mikroangiopátia (legkisebb vérerek károsodása), beleértve a hemolítikus urémiás szindróma, amely betegség a következő tünetekkel jár: a vizeletképződés csökkenése vagy teljes megszűnése (akut veseelégtelenség), rendkívüli fáradtság, a bőr és a szemek sárgás elszíneződése (sárgaság) és kóros véraláfutások vagy vérzések, valamint fertőzés jelei.

Súlyos ritka mellékhatások (1000 beteg közül legfeljebb 1 beteget érinthet):
· trombotikus trombocitopéniás purpura (TTP), egy olyan, a legkisebb vérerek károsodásával járó betegség, amely lázzal és bőr alatti bevérzésekkel jár, amelyek tűszúrásnyi piros pontok formájában jelennek meg, és azt megmagyarázhatatlan, erős fáradtságérzés, zavartság, a bőr és a szemek sárgás elszíneződése (sárgaság) kísérheti, akut veseelégtelenség (kevés vizelet vagy teljes vizelethiány) tüneteivel, látásvesztéssel és görcsrohamokkal,
· toxikus epidermális nekrolízis: hámhiány és hólyagképződés a bőrön és a nyálkahártyákon, vörös, duzzadt bőr, amely nagy testfelületeken leválhat,
· vakság.

Súlyos nagyon ritka mellékhatások (10 000 beteg közül legfeljebb 1 beteget érinthet):
· Stevens–Johnson-szindróma: a bőr tisztázatlan, nagy területre kiterjedő fájdalmával, az arc duzzanatával, a bőr, száj, szem és nemi szervek hólyagos elváltozásaival, csalánkiütéssel, a nyelv duzzanatával, terjedő piros vagy livid bőrkiütéssel, a bőr leválásával járó súlyos betegség,
· Torsades de pointes: a szívritmus megváltozása, amelyet a következő tünetek kísérhetnek: mellkasi fájdalom (angina), ájulás, forgó szédülés vagy hányinger, szívdobogásérzés (palpitáció) és nehézlégzés.

Súlyos mellékhatások – a gyakoriság nem ismert (a gyakoriság a rendelkezésre álló adatokból nem állapítható meg):
· opportunista fertőzések (baktérium, gomba, vírus és protozoon által okozott): elhúzódó hasmenés, láz és torokfájás,
· a kezelést követően az immunszuppresszió következtében kialakult jóindulatú és rosszindulatú daganatokat írtak le,
· a vörösvértestszám nagyon súlyos csökkenése (tiszta vörösvérsejt-aplázia), hemolitikus anémia (csökkent vörösvértestszám kóros lebomlás következtében, fáradtsággal kísérve) és lázas neutropénia (a fertőzések leküzdésére szolgáló fehérvérsejttípus számbeli csökkenése, amelyet láz kísér) eseteit jelentették. A fenti mellékhatások jelentkezésének gyakorisága pontosan nem ismert. Előfordulhat, hogy Ön tünetmentes, vagy a betegség súlyosságától függően az alábbiakat tapasztalhatja: fáradtság, apátia, a bőr kóros sápadtsága (pallor), légszomj, szédülés, fejfájás, mellkasi fájdalom, valamint hideg kéz és láb.
· agranulocitózis esetei (nagyon alacsony fehérvérsejtszám, amelyet a szájban afták, láz és fertőzések kísérhetnek). Előfordulhat, hogy Ön tünetmentes, vagy hirtelen kialakuló lázat, hidegrázást és torokfájást tapasztalhat.
· allergiás és anafilaxiás reakciók az alábbi tünetekkel: hirtelen fellépő, viszkető kiütés (csalánkiütés), a kéz, lába, boka, arc, ajak, száj, torok duzzanata (ami nyelési nehézséget vagy nehézlégzést okozhat), és ájulásérzése lehet,
· poszterior reverzibilis enkefalopátia szindróma (PRES): fejfájás, zavartság, hangulatváltozások, görcsrohamok és látászavarok. Ezek a poszterior reverzibilis enkefalopátia szindróma tünetei is lehetnek, amelyet néhány, takrolimusszal kezelt beteg esetén jelentettek.
· látóideg-rendellenesség (úgynevezett optikus neuropátia): látásproblémák, például homályos látás, a színlátás megváltozása, éleslátási zavarok vagy beszűkült látótér.

A Tacrolimus Stada alkalmazása után az alább felsorolt mellékhatások is előfordulhatnak, amelyek akár súlyosak is lehetnek:

Nagyon gyakori mellékhatások (10 beteg közül több mint 1 beteget érinthet):
· a vércukorszint emelkedése, cukorbetegség, a vér káliumszintjének emelkedése,
· alvászavar,
· reszketés, fejfájás,
· vérnyomás emelkedés,
· kóros májfunkciós vizsgálati eredmények,
· hasmenés, hányinger,
· veseproblémák.

Gyakori mellékhatások (10 beteg közül legfeljebb 1 beteget érinthet):
· a vér sejtes elemei számának csökkenése (vérlemezkék, vörösvértestek vagy fehérvérsejtek), a fehérvérsejtszám emelkedése, a vörösvértestszám megváltozása (vérvizsgálattal kimutatható),
· a vér magnézium-, foszfát-, kálium-, kalcium- vagy nátriumszintjének csökkenése, folyadék‑túlterhelés, a vér húgysav- vagy lipidszintjének emelkedése, étvágycsökkenés, a vér savasságának fokozódása, a vérben lévő sók egyéb változásai (vérvizsgálattal kimutatható),
· szorongásos tünetek, zavartság és tájékozódási zavar, depresszió, hangulatváltozások, rémálmok, hallucinációk, mentális zavarok,
· görcsök, tudatzavarok, a kezek és a lábak (időnként fájdalmas) bizsergése és zsibbadása, szédülés, romló íráskészség, idegrendszeri betegségek,
· fokozott fényérzékenység, szembetegségek,
· fülcsengés.
· csökkent véráramlás a szív koszorúereiben, gyorsult szívverés,
· vérzés, részleges vagy teljes érelzáródás, vérnyomáscsökkenés,
· nehézlégzés, a tüdőszövetek elváltozása, folyadékgyülem a tüdő körül, garatgyulladás, köhögés, influenzaszerű tünetek,
· hasi fájdalmat vagy hasmenést okozó gyulladások vagy fekélyek, gyomorvérzések, gyulladás vagy kifekélyesedés a szájüregben, folyadékgyülem a hasban, hányás, hasi fájdalom, emésztési zavar, székrekedés, bélgázosság, puffadás, laza széklet, gyomorpanaszok,
· epevezeték rendellenessége, a bőr sárgás elszíneződése májproblémák miatt, a máj szöveteinek károsodása, májgyulladás,
· viszketés, bőrkiütés, hajhullás, faggyúmirigy-gyulladás, fokozott verítékezés,
· ízületi fájdalmak, végtagfájdalom, hát- és lábfájás, izomgörcsök,
· elégtelen veseműködés, csökkent vizelettermelés, gátolt vagy fájdalmas vizeletürítés,
· általános gyengeség, láz, folyadék felszaporodása a szervezetben, fájdalom és rossz közérzet, a vér alkalikus-foszfatáz nevű enzime szintjének megemelkedése, testtömegnövekedés, a hőmérsékletérzés zavara.

Nem gyakori mellékhatások (100 beteg közül legfeljebb 1 beteget érinthet):
· véralvadási zavarok, az összes vérsejt típus számának csökkenése (vérvizsgálattal kimutatható),
· kiszáradás,
· csökkent fehérje- vagy cukorszint a vérben, emelkedett foszfátszint a vérben,
· kóma, agyvérzés, agyi érkatasztrófa (sztrók), bénulás, agyi kórállapotok, beszéd és nyelvértési zavarok, memóriazavarok.
· a szemlencse elhomályosodása,
· halláscsökkenés,
· szabálytalan szívverés, szívleállás, szívelégtelenség, a szívizomzat megbetegedése, a szívizomzat megnövekedése, erősebb szívverés, EKG-eltérés, pulzusszám eltérés és pulzusváltozás,
· vérrög kialakulása a végtagi vénában, sokk,
· légzési nehézség, légúti betegségek, asztma,
· bélelzáródás, az amiláz nevű enzim vérszintjének megemelkedése, reflux betegség, lassult gyomorürülés,
· bőrgyulladás, égő érzés a napfényen,
· ízületi betegségek,
· vizelési képtelenség, fájdalmas menstruáció és rendellenes menstruációs vérzés,
· több szerv elégtelen működése, influenzaszerű betegség, fokozott érzékenység a meleggel vagy hideggel szemben, mellkasi nyomásérzés, idegesség vagy nyugtalanság, a laktát-dehidrogenáz enzim szintjének emelkedése a vérben, fogyás.

Ritka mellékhatások (1000 beteg közül legfeljebb 1 beteget érinthet):
· kicsiny bőrbevérzések, véralvadás következtében,
· fokozott izommerevség,
· süketség,
· folyadékgyülem kialakulása a szív körül,
· hirtelen nehézlégzés,
· tömlő (ciszta) képződése a hasnyálmirigyben,
· a máj vérkeringési zavarai,
· a bőr, a száj, a szem, a nemiszervek felhólyagosodásával járó súlyos betegség, fokozott szőrnövekedés,
· szomjúság, elesés, mellkasi szorítás, csökkent mozgáskészség, fekély.

Nagyon ritka mellékhatások (10 000 beteg közül legfeljebb 1 beteget érinthet):
· izomgyengeség,
· kóros szívultrahang-lelet,
· májelégtelenség,
· vérvizeléssel járó fájdalmas vizelés,
· a zsírszövet mennyiségének megnövekedése.

Mellékhatások bejelentése
Ha Önnél bármilyen mellékhatás jelentkezik, tájékoztassa kezelőorvosát vagy gyógyszerészét. Ez a betegtájékoztatóban fel nem sorolt bármilyen lehetséges mellékhatásra is vonatkozik. A mellékhatásokat közvetlenül a hatóság részére is bejelentheti az V. függelékben található elérhetőségeken keresztül. A mellékhatások bejelentésével Ön is hozzájárulhat ahhoz, hogy minél több információ álljon rendelkezésre a gyógyszer biztonságos alkalmazásával kapcsolatban.


5.	Hogyan kell a Tacrolimus Stada‑t tárolni?

A gyógyszer gyermekektől elzárva tartandó!

A dobozon feltüntetett lejárati idő (EXP) után ne szedje a gyógyszert. A lejárati idő az adott hónap utolsó napjára vonatkozik. Az alumíniumcsomagolás felbontását követő 12 hónapon belül használja fel az összes retard kemény kapszulát.

[bookmark: _Hlk96597868]Legfeljebb 30 ºC‑on tárolandó.

Semmilyen gyógyszert ne dobjon a szennyvízbe vagy a háztartási hulladékba. Kérdezze meg gyógyszerészét, hogy mit tegyen a már nem használt gyógyszereivel. Ezek az intézkedések elősegítik a környezet védelmét.


6.	A csomagolás tartalma és egyéb információk

Mit tartalmaz a Tacrolimus Stada?
A készítmény hatóanyaga a takrolimusz
Tacrolimus Stada 0,5 mg kapszula: 0,5 mg takrolimuszt tartalmaz (monohidrát formában) kapszulánként.
Tacrolimus Stada 1 mg kapszula: 1 mg takrolimuszt tartalmaz (monohidrát formában) kapszulánként.
Tacrolimus Stada 3 mg kapszula: 3 mg takrolimuszt tartalmaz (monohidrát formában) kapszulánként.
Tacrolimus Stada 5 mg kapszula: 5 mg takrolimuszt tartalmaz (monohidrát formában) kapszulánként.

Egyéb összetevők:
[bookmark: _Hlk96594953][bookmark: _Hlk96594971][bookmark: _Hlk96594988][bookmark: _Hlk96595007][bookmark: _Hlk96595021]A kapszula tartalma: etilcellulóz, butilhidroxitoluol, hipromellóz, laktóz-monohidrát, magnézium‑sztearát.
[bookmark: _Hlk96595053][bookmark: _Hlk96595069][bookmark: _Hlk96595083][bookmark: _Hlk96595112]Kapszulahéj: zselatin, titán-dioxid (E171), vörös vas-oxid (E172), sárga vas-oxid (E172).
[bookmark: _Hlk96595146][bookmark: _Hlk96595184][bookmark: _Hlk96595303]Jelölőfesték: sellak, alluravörös alumínium lakk (E129), propilén-glikol, titán-dioxid (E171).

Milyen a Tacrolimus Stada külleme és mit tartalmaz a csomagolás?
A Tacrolimus Stada 0,5 mg retard kemény kapszula 5‑ös méretű, 11,2±0,5 mm hosszú kemény zselatin kapszula, melynek felső része átlátszatlan sárga színű, alsó része átlátszatlan narancssárga színű. A felső része piros "0,5 mg" jelzéssel van ellátva.
A Tacrolimus Stada 0,5 mg retard kemény kapszula átlátszó PVC/PE/PVDC-alumínium buborékcsomagolásban vagy adagonként perforált buborékcsomagolásban, alumínium tasakba csomagolva, a fóliarétegbe beépített nedvességmegkötővel kerül forgalomba. 30, 50 vagy 100 retard kemény kapszulát tartalmazó buborékcsomagolásban vagy 30×1, 50×1 vagy 100×1 retard kemény kapszulát tartalmazó, adagonként perforált buborékcsomagolásban kapható.

A Tacrolimus Stada 1 mg retard kemény kapszula 4‑es méretű, 14,1±0,5 mm hosszú kemény zselatin kapszula, melynek felső része átlátszatlan fehér színű, alsó része átlátszatlan narancssárga színű. A felső része piros "1 mg" jelzéssel van ellátva.
A Tacrolimus Stada 1 mg retard kemény kapszula átlátszó PVC/PE/PVDC-alumínium buborékcsomagolásban vagy adagonként perforált buborékcsomagolásban, alumínium tasakba csomagolva, a fóliarétegbe beépített nedvességmegkötővel kerül forgalomba. 30, 50, 60 vagy 100 retard kemény kapszulát tartalmazó buborékcsomagolásban vagy 30×1, 50×1, 60×1 vagy 100×1 retard kemény kapszulát tartalmazó, adagonként perforált buborékcsomagolásban kapható.

[bookmark: _Hlk95903829]A Tacrolimus Stada 3 mg retard kemény kapszula 1‑es méretű, 19,1±0,5 mm hosszú kemény zselatin kapszula, melynek alsó és felső része átlátszatlan narancssárga színű. A felső része piros "3 mg" jelzéssel van ellátva.
A Tacrolimus Stada 3 mg retard kemény kapszula átlátszó PVC/PE/PVDC-alumínium buborékcsomagolásban vagy adagonként perforált buborékcsomagolásban, alumínium tasakba csomagolva, a fóliarétegbe beépített nedvességmegkötővel kerül forgalomba. 30, 50 vagy 100 retard kemény kapszulát tartalmazó buborékcsomagolásban vagy 30×1, 50×1 vagy 100×1 retard kemény kapszulát tartalmazó, adagonként perforált buborékcsomagolásban kapható.

A Tacrolimus Stada 5 mg retard kemény 0‑ás méretű, 21,4±0,5 mm hosszú kemény zselatin kapszula, melynek felső része átlátszatlan szürkés-piros színű, alsó része átlátszatlan narancssárga színű. A felső része piros "5 mg" jelzéssel van ellátva.
A Tacrolimus Stada 5 mg retard kemény kapszula átlátszó PVC/PE/PVDC-alumínium buborékcsomagolásban vagy adagonként perforált buborékcsomagolásban, alumínium tasakba csomagolva, a fóliarétegbe beépített nedvességmegkötővel kerül forgalomba. 30, 50 vagy 100 retard kemény kapszulát tartalmazó buborékcsomagolásban vagy 30×1, 50×1 vagy 100×1 retard kemény kapszulát tartalmazó, adagonként perforált buborékcsomagolásban kapható.

A forgalomba hozatali engedély jogosultja
STADA Arzneimittel AG
Stadastrasse 2-18
D-61118 Bad Vilbel
Németország

Gyártók
Pharmathen International S.A
Industrial Park Sapes, Rodopi Prefecture, Block No 5
69300 Rodopi
Görögország

Pharmathen SA
6 Dervenakion Str.
15351 Pallini, Attiki
Görögország

STADA Arzneimittel AG
Stadastrasse 2-18
D-61118 Bad Vilbel
Németország

Centrafarm Services B.V.
Van de Reijtstraat 31 D
4814NE Breda
Hollandia

Tacrolimus Stada 0,5 mg retard kemény kapszula
OGYI-T-24105/01-06
Tacrolimus Stada 1 mg retard kemény kapszula
OGYI-T-24105/07-14
Tacrolimus Stada 3 mg retard kemény kapszula
OGYI-T-24105/15-20
Tacrolimus Stada 5 mg retard kemény kapszula
OGYI-T-24105/21-26

Ezt a gyógyszert az Európai Gazdasági Térség tagállamaiban az alábbi neveken engedélyezték:
Dánia:	TACROLIMUS STADA
Németország:	Tacrolimus AL 0,5 mg / 1 mg / 3 mg / 5 mg Hartkapseln, retardiert
Spanyolország:	Tacrolimus STADAFARMA 0,5 mg / 1 mg / 3 mg / 5 mg cápsulas de liberación prolongada EFG
Franciaország:	TACROLIMUS EG LP 0,5 mg / 1 mg / 3 mg / 5 mg, gélule à libération prolongée
Magyarország:	Tacrolimus Stada 0,5 mg / 1 mg / 3 mg / 5 mg retard kemény kapszula
Olaszország:	TACROLIMUS EG
Hollandia:	Tacrolimus CF 0,5 mg / 1 mg / 3 mg / 5 mg, harde capsules met verlengde afgifte
Lengyelország:	TACROLIMUS STADA

A betegtájékoztató legutóbbi felülvizsgálatának dátuma: 2024. szeptember.

